കേന്ദ്ര വാഴ്സിറ്റിയില് കാവിവത്കരണം പാളി അധ്യാപകനെ ഭാരതീയ വിചാര കേന്ദ്രം ഭാരവാഹിത്വത്തില്നിന്ന് നീക്കുന്നു കാസര്കോട്: കേന്ദ്ര സര്വകലാശാലയില് ആര്.എസ്.എസ്ബി.ജെ.പി ശിപാര്ശകള് നടപ്പാക്കാന് ചുമതലപ്പെടുത്തിയ അധ്യാപകനെ ഭാരതീയ വിചാരകേന്ദ്രം ഭാരവാഹിത്വത്തില്നിന്ന് നീക്കുന്നു. വാഴ്സിറ്റിയെ കാവിവത്കരിക്കാന് നിയോഗിക്കപ്പെട്ട ഭാരതീയ വിചാരകേന്ദ്രം വൈസ് പ്രസിഡന്റും മുന് പി.വി.സിയുമായ കേന്ദ്ര സര്വകലാശാല ഇന്റര്നാഷനല് റിലേഷന്സ് ആന്ഡ് പൊളിറ്റിക്സിലെ പ്രഫസര് ഡോ. കെ. ജയപ്രസാദിനെയാണ് മാറ്റുന്നത്. വിചാരകേന്ദ്രത്തില് അദ്ദേഹത്തിെന്റ ചുമതലകളെല്ലാം എടുത്തുകളഞ്ഞിരിക്കുകയാണ്.കേന്ദ്ര സര്വകലാശാലയില് എത്തിയപ്പോള് സംസ്ഥാനത്തെ സംഘ്പരിവാര് നേതാക്കളുടെ ശിപാര്ശകള് പരിഗണിക്കാതെ, കേന്ദ്ര സര്ക്കാറിലെ ആര്.എസ്.എസ് ബന്ധങ്ങള് ഉപയോഗിച്ച് സ്വന്തം ഹിന്ദുത്വം നടപ്പാക്കാന് ശ്രമിച്ചുവെന്നാണ് ആക്ഷേപം. ജയപ്രസാദിെന്റ നടപടികളാണ് ആര്.എസ്.എസിനോട് താല്പര്യമില്ലാത്ത വി.സിയെ നിയോഗിക്കാന് കാരണമെന്നും വിലയിരുത്തലുണ്ട്. വാഴ്സിറ്റിയിലെ അധ്യാപക നിയമനം, ജീവനക്കാരുടെ നിയമനം എന്നിവയില് കേരളത്തിലെ ആര്.എസ്.എസ്, ബി.ജെ.പി നേതാക്കളുടെ നിര്ദേശങ്ങള് തഴഞ്ഞ ജയപ്രസാദ് വ്യക്തി താല്പര്യം നടപ്പാക്കി. എയ്ഡഡ് കോളജുകളിലെ അധ്യാപകെര കേന്ദ്ര വാഴ്സിറ്റിയില് ജോലി വാഗ്ദാനം ചെയ്ത് കോണ്ടുപോവുകയും എയ്ഡഡ് മാനേജ്മെന്റിനു പുതിയ നിയമനത്തിന് വഴിയൊരുക്കുകയും ചെയ്തുവെന്നതാണ് ഗുരുതര ആരോപണം. വെള്ളാപ്പള്ളി നടേശെന്റ എസ്.എന് ട്രസ്റ്റിനു കീഴിലുള്ള കണ്ണൂര്, ചെങ്ങന്നൂര്, കൊല്ലം കോളജുകളില്നിന്നായി ഏഴുപേരെ അടര്ത്തിയെടുത്ത് അവിടെ പുതിയ നിയമനത്തിന് കളമൊരുക്കുകയാണ് ചെയ്തത്. ഈ ഏഴുപേരുടെ നിയമനം തെറ്റായ വഴിയിലാണെന്ന് സി.എ.ജിയുടെ ഓഡിറ്റ് റിപ്പോര്ട്ടില് രേഖപ്പെടുത്തിയിട്ടുണ്ട്. കൊളീജിയറ്റ് ഡയറക്ടറുടെ എന്.ഒ.സിക്കു പകരം വെള്ളാപ്പള്ളി നടേശെന്റ എന്.ഒ.സിയാണ് കേന്ദ്ര സര്വകലാശാലയില് നല്കിയത്. ഇത് സര്വകലാശാലക്ക് വന് സാമ്ബത്തിക ബാധ്യതയുണ്ടാക്കി. കേന്ദ്ര വാഴ്സിറ്റിയിലെ അധ്യാപക നിയമനങ്ങളിലും കോഴ ആേരാപണം നേരത്തേ ഉയര്ന്നിരുന്നു. ആര്.എസ്.എസ് ശിപാര്ശ ചെയ്ത അധ്യാപകരെ നിയമിക്കാത്തതുവഴി കേന്ദ്ര സര്വകലാശാലയില് സംഘ്പരിവാറിനു വേണ്ടത്ര സ്വാധീനമുറപ്പിക്കാന് കഴിഞ്ഞില്ല. അധ്യാപകനായ ഗില്ബര്ട്ട് സെബാസ്റ്റ്യന് കേന്ദ്ര സര്ക്കാറിനെ ഫാഷിസ്റ്റ് എന്ന് പ്രയോഗിച്ചതുപോലും നേരിടാനായില്ല. കേന്ദ്ര സര്വകലാശാലയില് ആര്.എസ്.എസുകാരനായി ഇപ്പോള് പരീക്ഷ കണ്ട്രോളര് ഡോ. മുരളീധരന് നമ്ബ്യാര് മാത്രമാണുള്ളത്. എ.ബി.വി.പി സംസ്ഥാന സെക്രട്ടറിയായിരുന്ന അമൃത് ജി. കുമാര് വരെ ജയപ്രസാദിെന്റ രീതികളാല് വിട്ടുനില്ക്കുകയാണ് എന്നും പറയുന്നു. മറ്റ് സംസ്ഥാനങ്ങളില്നിന്നുവന്ന ആര്.എസ്.എസ് ബന്ധമുള്ളവര് വാഴ്സിറ്റിയില് സംഘവുമായി ബന്ധം സ്ഥാപിക്കാനിഷ്ടപ്പെടുന്നില്ല. ആര്.എസ്.എസിെന്റ ദേശീയ അധ്യാപക സംഘടനയായ അഖില ഭാരത് രാഷ്ട്രീയ ശൈഷിക് മണ്ഡല് ഉണ്ട്. അതിനു കീഴിലുള്ള ഉന്നത വിദ്യാഭ്യാസ സംഘിെന്റ ഘടകം സ്ഥാപിച്ച് അധ്യാപകരെ അതിലേക്ക് കൊണ്ടുവരാതെ സ്വന്തമായി സംഘടനയുണ്ടാക്കി. ഈ സംഘടനയും ഗതിപിടിച്ചില്ല. സംസ്ഥാനത്ത് ആര്.എസ്.എസ്ബി.ജെ.പി നേതൃത്വവുമായി ബന്ധം നഷ്ടപ്പെട്ടതോടെ ജയപ്രസാദിനെ വി.സിയും കൈയൊഴിഞ്ഞു. അദ്ദേഹത്തെ സ്ഥലംമാറ്റുന്നതിലേക്ക് വരെയെത്തിയത് സംഘ്പരിവാറിനെ നാണംകെടുത്തി.